陶謨

陶謨（），字大顯，號見湖，浙江嘉興府秀水縣人，軍籍，明朝政治人物。

 生平 
嘉靖七年（1528年）戊子科浙江鄉試第二十九名舉人，十一年（1532年）中式壬辰科會試第一百二十名，三甲第一百二十二名進士。刑部觀政，授建德縣知縣，十四年（1535年）調莆田縣知縣，十六年（1537年）十二月升四川道監察御史，改廣西道監察御史，二十五年（1546年）巡按江西，同年任江西鄉試同考官，二十八年（1549年）十月升大理寺左寺丞，三十四年（1555年）以侍養卒於家《嘉靖十一年壬辰科進士履曆便覽》《莆田縣志》：陶谟字大显，秀水人。嘉靖十四年知县事，性澹泊，尝郊谒监司，憩邮亭中，会盛暑，亭卒具瓜果豆汤进，辄诫勿入，曰吾性耐暑，渴饮清泉而已。又一日之村落勾当，留宿田家，见田父争治供帐，辄召里胥让之，云此属数暴露田间，乃令其出帷帐羶羭，是指黔娄为程郑也。吾卧能帖席乎？御史李元阳行部至，以故事捕民间豪猾若干人，谟迹其尤者一二以复，馀悉封还。督学江西以达少年负才藻，校士以复古文词为先，齿稍长者辄以文无奇黜。谟力言人才难得，且士久牵注疏，一旦望其作秦汉语，即茂才异等亦难之，于是得免除籍者百馀人。追呼无符，鞭材不事，每坐夕堂，辄手疏其髯，移时退。时郡守吴达达治体负名高，亦自謂不如也。三年徵入为御史，民系思如雷侯。陶后有李天榮者，丰城人，以平易近民，而期会之法，上下便安云。《秀水縣志》：陶谟字大显，嘉靖壬辰进士。初令建德，以才调莆阳，擢御史，榷鹾山西，商民称便。还摄六道事，劾武臣骄纵枉法，竟致于理。后典江西试，所举皆才士。赣州盗起，为设方畧擒之。巡视京营，稽尺籍，清占役以千数。丞大理，多所平反。以侍养终于家。。

 家族  
曾祖陶澤，義官；祖父陶楷，義官；父陶儼，河南按察司副使。母姜氏（封孺人）。具慶下。弟陶諾、陶託、陶誥、陶訥、陶試、陶誼、陶訓。

参考文献

M
Category:秀水縣人
Category:軍籍進士
Category:明朝刑部觀政
Category:明朝建德縣知縣
Category:明朝莆田縣知縣
Category:明朝四川道監察御史
Category:明朝廣西道監察御史
Category:明朝江西鄉試同考官
Category:明朝大理寺丞